Downloaded from YTS.MX
Official YIFY movies site: YTS.MX
SEBUAH DOKUMENTARI NETFLIX
Jangan takut untuk berimpian besar.
Tidak kira asal usul anda.
Buktikan kepada dunia…
tiada yang mustahil.
Hanya ada 14 gunung di dunia yang tingginya melebihi 8,000 meter.
Usaha mendaki gunung-ganang ini membawa kepada kisah 100 tahun yang lalu.
Di atas 8,000 meter dalam zon maut, ia satu pengembaraan berisiko tinggi.
Kedinginan, angin, runtuhan salji.
Apabila pendaki ditimpa masalah
tanpa adanya pendaki yang kuat untuk membantu,
biasanya mereka dibiar mati.
Dalam sejarah pendakian altitud tinggi,
Reinhold Messner yang paling dihormati.
Beliau pendaki pertama yang sampai ke semua 14 puncak 8,000 meter.
Beliau mengambil masa 16 tahun.
Ketakutan sentiasa ada dalam diri.
Anda berasa, "Saya selamat jika saya berada di kem induk."
"Dengan orang lain."
Mendaki semua puncak 8,000 meter dalam satu hayat amat sukar.
Biasanya, untuk satu gunung sahaja,
ia satu usaha besar.
Pendakian satu gunung 8,000 meter memakan masa dua bulan.
Pada musim bunga tahun 2019,
dunia pendakian mula bercerita tentang seorang lelaki gila dari Nepal.
Tiada sesiapa mengenali dirinya.
Semua orang tertanya,
"Siapakah Nims Purja?"
Baiklah, kawan.
Masa terpantas untuk mendaki
kesemua 14 puncak 8,000 meter ialah tujuh tahun.
Kalau saya tak mati, saya boleh buat ini dalam tujuh bulan.
Ini tentang menginspirasi umat manusia.
Komuniti pendaki Nepal
sentiasa menjadi perintis pendaki puncak 8,000 meter,
tetapi mereka tidak dihargai dengan sewajarnya.
Saya mahu mewakili komuniti pendaki Nepal.
14 X GUNUNG 8000 M - 7 BULAN
Misi saya terbahagi kepada tiga fasa.
Fasa pertama ialah Nepal.
Saya perlu jadi pendaki pertama dalam sejarah
yang tiba di puncak enam gunung 8,000 meter pada musim bunga.
Fasa kedua, di Pakistan…
FASA 2 - PAKISTAN - JUN - JULAI
…dan saya akan mendaki ke puncak K2
dan orang yang bertuah saja akan terselamat.
Bagi fasa ketiga, saya perlu izin
kerajaan China untuk mendaki di Tibet.
Saya difahamkan rancangan itu mustahil.
Jadi, saya memilih untuk menamakannya Project Possible.
15 MAC 2019
Idea itu tak masuk akal.
Tapi tak mengejutkan bagi saya.
Dia sentiasa memikirkan sesuatu.
Saya tak tahu apa bendanya, tapi otaknya sentiasa berfikir.
PERKAHWINAN NIMS & SUCHI
Kami berkahwin pada usia sangat muda.
Untuk Suchi mengizinkan saya melakukan projek besar ini,
dia memang manusia yang hebat.
Mentalnya sangat kuat.
Saya faham risikonya,
tapi bagi saya, itulah watak Nims.
Dia sangat bersemangat.
Akhirnya!
Kita akan lakukannya. Jangan risau, saya akan selamat.
Jaga diri awak.
Misi itu sangat berbahaya.
Tapi saya tahu ia akan mengubah hidupnya.
Dalam projek ini, saya akan dibantu oleh sepasukan pendaki Nepal,
yang akan mendaki bersama saya
ke beberapa buah gunung sepanjang ekspedisi.
Saya akan meletakkan nyawa saya dalam tangan mereka.
Tapi saya juga tahu pengalaman ini pasti seronok.
Selamat pagi, semua!
Pasukan Project Possible!
Mingma pendaki terkuat yang pernah saya jumpa.
Pembantu kanan saya. Okey?
Bagi saya, mendaki bermaksud menjelajah.
Geljen, penari terbaik di dunia.
Semua orang melayan satu sama lain macam adik-beradik.
Kami berparti bersama.
Lakpa Dendi, mampu mengangkat sesuatu sebesar rumah.
Kami percaya bahawa dengan kerjasama, kami boleh lakukannya.
Ini perkara yang baik buat Nepal.
Ini saudara saya Gesman! Hei!
Gesman sanggup korbankan segalanya.
Tiada siapa pernah buat sesuatu macam Project Possible.
Sudah tentu kami mahu ikut serta.
WILAYAH ANNAPURNA, NEPAL - 27 MAC 2019
Adab apabila kita mendaki gunung
ialah merendah diri dan memperkecil matlamat.
Tapi Nims sebaliknya. Dia lantang orangnya.
Beginilah saya, perut buncit, tapi tak lama lagi susutlah.
Semasa dia cerita tentang projek ini, saya tercengang.
Pendaki akan berdepan perubahan cuaca, logistik, keadaan laluan
dan ia sangat berbahaya.
Bagi saya, matlamatnya hebat tapi mustahil untuk dicapai.
Kadangkala kita perlu fokus pada perkara yang penting bagi kita.
Saya akan lakukannya,
dan perut saya akan susut.
Ya!
Walau banyak kali pernah sampai
dan banyak kali pernah lihat,
minda kita tidak dapat menerima betapa besarnya Annapurna.
Kita terasa seperti pergi bertempur dan akan melawan sesuatu yang jahat.
Bagi setiap tiga orang pendaki yang berjaya tiba di puncak,
seorang akan mati mencuba.
Saya Geljen Sherpa. Saya akan mendaki ke puncak Annapurna.
Helo! Saya Mingma David Sherpa.
Saya mula mengenali Nims melalui bapa saudara saya
kerana Nims ikut dia mendaki gunung pertamanya, Puncak Lobuche.
Saya beritahu Nims, "Saya akan bantu awak sebagai saudara,
dan saya serahkan jiwa raga saya demi projek ini."
Saya mengetuai pasukan pemasang.
Kami memasang tali, membuat laluan untuk pendaki lain.
Ini yang perlu dibuat untuk memasang tali.
Tengoklah betapa penatnya dia.
Lihat sinar matahari itu. Hari ini amat memenatkan.
Don, saudaraku.
Saya berada di Annapurna pada masa yang sama dengan Nims.
Ini rakan saya Don,
cuba membuat jalan pada salji sedalam dua meter.
Saya buat lima percubaan berbeza
selama 13 tahun untuk cuba sampai ke puncak gunung ini
dan belum pernah berjaya.
Saya tak pernah lagi mendaki
gunung yang jatuh berderai menimpa badan.
Ia menakutkan.
Okey.
Kita rasa kita tiada kawalan langsung.
Nasib baik.
Wah. Kita hampir terkena.
Cuaca baik,
tapi disebabkan jumlah salji yang turun, keadaan jadi sangat sukar.
Salji sangat tebal.
Ada yang separas pinggang.
Selepas salji baru turun, runtuhan salji berlaku lebih kerap.
Ia sangat sukar.
Ada ketika saya mahu menyerah kalah,
dan kata, "Nims, ia tak akan berhasil."
Putus asa bukan cara kita, tuan. Bukan cara kita.
ALTITUD: 7,900 M
Itu pemahaman pertama saya tentang projek Nims.
Dia percaya bahawa mereka akan melakukannya.
Mereka nekad.
Puncak!
Ya.
PUNCAK ANNAPURNA
Nampak itu, kawan?
Saya sangat bangga dengannya.
Setiap kali saya rasa, "Tak nampak macam
mereka akan berjaya mendaki Annapurna ini."
Nims pula, "Saya yakin." Kini kami di puncak.
- Terima kasih. - Saya sukakannya.
Sayang awak. Itu besar maknanya bagi saya.
Ya!
Lihatlah pemandangan ini.
Saya sungguh gembira berada di puncak.
Tapi kata saya, "Nims,
masanya bermula sekarang."
PROJECT POSSIBLE: 0 BULAN 1 HARI 24 APRIL 2019
Kami turun dari puncak, pergi ke Kem 4 dan bermalam di situ.
Pagi esoknya, Nims menjengah saya di khemah.
Katanya, "Kita ada masalah.
Ada pendaki pasukan lain tidak turun malam tadi. Dia masih di atas."
Sebuah helikopter sudah keluar mencarinya.
PENERBANGAN TINJAUAN
Bunyinya macam tak berhati perut.
Kami harap dia dah meninggal malam itu.
Tak dapat bayangkan dia mampu bertahan pada ketinggian itu,
dan tanpa oksigen, memang teruk.
PERMUKAAN ATAS - 7,500 M
Dia lambai semasa kami lalu.
Saya terus menangis.
KEM INDUK ANNAPURNA
Saya terfikir, "Bagaimana kalau itu saya?"
Dia akan mati dengan harapan.
Lalu kami putuskan yang kami mesti bantu.
Siapa ahli pasukan penyelamat?
Saya, Mingma, Gesman dan Geljen.
Keupayaan helikopter benar-benar diuji.
MINGMA DAVID SHERPA PASUKAN PROJECT POSSIBLE
Sudah 10 tahun saya menjadi pendaki gunung.
Saya pernah terlibat dalam lebih 100 misi menyelamat.
Kami penat dan tak cukup tenaga.
GELJEN SHERPA PASUKAN PROJECT POSSIBLE
Saya risau tentang cara helikopter
akan turunkan kami. Saya rasa sangat gementar.
Keberanian tidak cukup untuk gambarkan tindakan mereka yang naik atas semula.
Kami baru turun dari puncak gunung paling bahaya di dunia
dan sekarang perlu naik atas semula?
Macam beradu nasib.
ALTITUD: 6,500 M
Helo!
PERMUKAAN ATAS - 5 PETANG
Kawan awak dah datang, okey?
Awak akan pulang.
Jangan risau. Kami akan beri oksigen.
Ayuh, lekas!
Setiap saat amat berharga baginya.
Kami tahu helikopter tak terbang pada waktu malam.
Jadi, kami perlu bawa dia turun ke Kem 4 secepat mungkin.
Awak sangat kuat!
Kita pulang, okey?
KEM 4 - 2 PAGI
Gesman, buat bantal untuknya.
Malam itu, kami terpaksa tampar muka supaya tak terlelap,
dan kami bawa dia turun ke Kem 3 pukul 6 pagi.
Hanya 5 minit sebelum helikopter tiba.
KEM INDUK ANNAPURNA
Saya terus letakkan tangan pada lehernya.
Dia masih hidup, tapi nyawa-nyawa ikan.
Dia perlu segera dibawa ke hospital.
Mereka benar-benar menggadaikan nyawa.
Bukti kepada ciri-ciri yang dimiliki oleh mereka.
Saya membesar di rumah ini.
- Helo. Awak sihat? - Ya.
Sekuriti sangat ketat di sini.
Ibu selalu kunci pagar ini
supaya kami tidak keluar malam atau buat nakal.
Helo! Ibu?
Saya dilahirkan dalam keluarga miskin.
Ibu bapa saya berusaha beri kami apa saja.
Helo, ibu. Terima kasih.
Ibu saya garang orangnya dan garangnya bersebab.
Semasa kecil, saya sangat nakal.
Tiada satu hari pun
yang saya tak dirotan cikgu.
Sebab saya budak nakal.
ABANG
Disebabkan Nims ada tiga orang abang, dia sangat berdaya saing.
Dia cekal.
Bila-bila berdepan cabaran, dia nak hadapi dan nak menang.
Empat tahun lepas, ayah saya alami serangan jantung
yang membuatnya separuh lumpuh.
Ayah bekas askar Gurkha.
Dikenali sebagai soldadu paling gagah di dunia,
rejimen Gurkha kental bertempur dalam pasukan British bertahun-tahun.
Tidak banyak peluang yang ada di Nepal.
Sebagai askar Gurkha, anda dapat menjelajah dunia.
Sejarah askar Gurkha amat panjang
dan mereka tentera unik.
Individu perlu berusaha keras untuk terpilih sebagai seorang Gurkha.
Mula!
Sebagai seorang Gurkha, kebanggaan itu sedikit tinggi.
Dahulu, saya selalu bersaing dengan orang lain.
Saya tak kenal erti menyerah.
KEM LATIHAN GURKHA
Apabila saya masuk Gurkha, pengajaran terbesar
ialah saya perlu bersaing dengan diri sendiri.
Untuk menjadi lebih baik.
Ibu saya sedang sakit teruk.
Dua kali seminggu, dia mesti ke hospital.
Selaku anak bongsu,
saya anak manja ibu.
Saya perlukan sokongannya
sebab inilah cabaran terbesar pernah saya hadapi.
Kamulah yang paling istimewa di dunia ini, anakku.
Dengan izin ibu.
PUNCAK DUNIA
Nirmal beritahu,
"Saya mendaki kerana nak ibu tahu kemampuan anaknya disebabkan olehnya."
Apa yang ibu beri kepada saya?
Banyak. Ya, terlalu banyak.
PROJECT POSSIBLE: 0 BULAN 17 HARI 10 MEI 2019
Sebagai orang Nepal, saya tahu saya ada pasukan terbaik di dunia.
Saya pastikan upah mereka lebih besar
daripada upah yang diterima dalam ekspedisi Barat.
Mendaki gunung 8,000 kaki juga peluang
untuk mereka membina kerjaya.
Pendaki Nepal boleh dianggap veteran dalam arena pendakian,
tetapi dalam kepimpinan di platform antarabangsa,
kami masih belum sampai ke peringkat itu.
Mendaki sangat berbeza bagi pendaki asing dengan pendaki Nepal.
Kami sangat bangga kerana ketua kami orang Nepal.
Pendakian kami menampakkan kemajuan,
tapi dari jauh, saya dapat lihat gumpalan awan besar menghampiri.
Barang-barang yang kami bawa sangat berat.
Ada khemah, tangki oksigen, tali dan macam-macam lagi.
Kami perlu tanya diri sendiri. Betulkah apa yang kami buat?
Pada tahap itu, kami mendaki walaupun kami kegerunan.
Silap langkah, nahaslah kami. Begitulah situasinya.
Saya beritahu mereka, "Kawan-kawan, beginilah."
"Kalau awak rasa perbuatan ini bodoh dan mungkin awak akan mati,
tak perlulah ikut saya."
Tapi mereka tetap teruskan.
Kami bergerak menaiki puncak pada pukul 9 malam.
Berharap dapat tiba di puncak pagi esoknya.
Kami tiba di puncak pukul 6 petang keesokannya.
Pendakian selama 21 jam.
Salah satu perkara paling sukar yang pernah saya buat.
Aduhai. Hari ini betul-betul paksa diri.
Takkan sampai puncak kalau pasukan ini tak hebat.
Penat betul hari ini.
- Ya, hari tiba di puncak! - Ya.
Biasanya dia tak minum. Terima kasih.
- Hari yang hebat! - Ya, hari yang hebat.
11 TAHUN SEBELUM PROJECT POSSIBLE
Selepas enam tahun menyertai Gurkha,
saya buat keputusan untuk memohon masuk Gerak Khas UK.
Itu kali pertama saya melihatnya berusaha mencapai matlamatnya.
Betapa nekadnya dia.
Dia selalu bangun seawal pukul 2 atau 3 pagi,
berlari 20 kilometer,
sambil memikul beban seberat 34 kg.
Kerja sepanjang hari, kemudian dia akan ke gim.
Dia tak pulang sebelum 11 malam.
Itulah rutinnya selama 6 bulan.
Saya menjadi Gurkha pertama dalam sejarah
terpilih untuk Pasukan Kapal Khas.
Saya mewakili Nepal dalam pasukan Gerak Khas. Wah!
1,000, 2,000, 4,000, 5,000, 6,000, 8,000!
Ayuh.
Saya cepat belajar, walau apa pun situasinya,
kita mesti kekal terkawal.
Saya terpaksa potong.
Seluruh pengalaman itu beri saya keyakinan untuk berdepan cabaran besar.
Namun, pada tahun 2011…
saya bertempur senjata.
Saya di bumbung, sebagai bantuan serangan.
Tiba-tiba…
saya terjatuh.
Saya terdampar di tanah.
Saya ingat muka saya ditembak.
Penembak hendap menyasarkan leher saya.
Nasib baik pelurunya terkena penyambung senjata saya.
Penyelamat nyawa saya.
Jaraknya beberapa sentimeter saja,
itulah beza antara hidup dengan mati.
Kawan saya bertanya, "Bagaimana awak melakukannya?"
Saya selalu jawab, "Jika saya asyik risau tentang Nims,
itu tak mendatangkan apa-apa faedah."
Saya akan murung.
Kita perlu jadi kuat.
Saya tak pernah mahu menghalang impiannya.
Dia tahu apa dia nak buat dalam hidupnya.
PROJECT POSSIBLE: 0 BULAN 21 HARI 14 MEI 2019
Kalau tanya orang sekarang, "Kenapa awak mendaki gunung?"
Jawab mereka, "Sebab seronok." Saya tak percaya, sebab tak seronok.
Gunung tempat kita belajar tahan sakit sebab ia memang menyakitkan.
Pukul 8 pagi, kami tiba di kem induk.
Naik helikopter ke Kathmandu semalam. Tak tidur.
- Project Possible. - Betul, saudara.
Selepas menawan Dhaulagiri, kami berparti di Kathmandu.
Saya bergelut melawan mabuk.
KEM INDUK KANCHENJUNGA
Orang lain daki gunung secara berperingkat.
Mereka ke Kem 1, dan tidur di sana.
Kemudian singgah Kem 2, tidur.
Kemudian Kem 3, Kem 4 dan baru ke puncak.
Disebabkan perubahan cuaca, kami terpaksa mendaki dalam sehari.
Untuk Nims mendaki Kanchenjunga
terus dari kem induk ke puncak
dalam keadaan mabuk, entahlah,
saya tak tahu nak cakap apa.
Sesuatu yang sangat mengarut.
Sekarang, kami di Kem 2.
Rancangannya, terus mendaki ke puncak.
Jadi, kami tak tidur.
Ekspedisi ke puncak 8,000 meter benar-benar melesukan badan.
Apabila berada di atas 8,000 meter…
kita berada dalam zon maut.
Kita menyedut kira-kira sepertiga jumlah oksigen
daripada tahap biasa pada paras laut.
Bahaya terbesar mendaki dengan oksigen ialah,
kita jadi bergantung kepadanya.
Kalau oksigen habis,
badan berada dalam persekitaran yang asing.
Bayangkan tidak dapat bernafas.
PROJECT POSSIBLE: 0 BULAN 22 HARI PUNCAK KANCHENJUNGA - 15 MEI 2019
Aduh.
Ya, kita dah tawan salah satu gunung terindah dunia.
Saya sedang buat kerja gila.
Dah tiada apa saya nak berikan lagi.
Selamat tinggal, Kanchenjunga.
Seratus meter di bawah puncak gunung,
kami jumpa seorang pendaki lain yang ditimpa masalah.
Dia kehabisan oksigen.
Bertahan. Kita akan pulang.
Kita perlu ke Kem 4 sekarang.
Ayuh.
Apabila kita kehabisan oksigen pada ketinggian itu,
situasi jadi sangat berbahaya.
Tapi tanpa oksigen, kita takkan mampu bertahan.
Saya tidak pernah meninggalkan sesiapa semasa dalam tentera.
Samalah juga di pergunungan ini.
Kami beri pendaki itu oksigen kami.
Kami hubungi semua yang berada di kem,
"Hei, kami perlukan bantuan."
ALTITUD: 8,450 M - 6 PETANG
Ada ramai pendaki di Kem 4,
dan saya minta, "Bawakan oksigen."
Saya cuba hubungi mereka, tapi tiada yang jawab.
Angin makin kencang dan oksigennya hampir habis.
Jangan gadai nyawa. Turun sekarang.
Bukan cara saya untuk tinggalkan seseorang.
Pendaki itu semakin tenat,
tapi saya tak nampak sesiapa datang untuk membantu kami.
- Siapa lagi ada oksigen? - Sudah habis.
Tiada oksigen lagi.
Nims, saudaraku.
Kalau kita tunggu, kita pun akan mati.
Apa nak buat? Tiada sesiapa datang membantu.
Saudaraku.
Saya dengar, bantuan akan tiba.
Saudaraku.
Saya diberitahu banyak kali.
Ya Tuhan.
Tiada sesiapa datang.
Saya di rumah dan telefon berdering.
Saya dengar suara Nims.
Hati saya jadi pilu.
Katanya, "Dia mati dalam pangkuan saya."
"Tiada orang datang tolong kami."
Sangat menakutkan.
Projek Nims ialah projek yang besar.
Tapi dia sentiasa menjadi orang pertama yang menawarkan bantuan kepada sesiapa.
Saya sedang menuruni gunung.
Mingma dan Gesman berada jauh di depan.
Sudah 11 jam saya tak guna oksigen.
Saya mula mengalami HACE.
Bolehkah seorang manusia biasa melawan kuasa alam?
HACE ialah bengkak otak altitud tinggi.
Kita tak dapat kawal pergerakan badan.
Mampukah mereka melawan altitud yang merobek tenaga dan kesanggupan,
dan buat mereka bergerak perlahan bagai dalam mimpi?
Saya tak cukup tenaga dan kekuatan.
Saya rasa tak berdaya.
Sejujurnya, saya takut.
Saya perlu segera menuruni gunung.
Ia soal hidup dan mati.
Tiba-tiba, saya hilang kawalan.
Saya nampak lembaga yang besar dan tinggi.
Raksasa besar berbulu seperti Yeti.
Kalau saya tak buat sesuatu, saya akan mati.
Saya tanya, "Boleh dengar?"
Dia menjawab, "Tolong."
"Tolong."
Dia seorang pendaki yang sesat.
Dia juga alami HACE.
Saya mesti kumpul tenaga dan sumber yang ada untuk bantu dia turun ke Kem 4.
Mental dan fizikal saya lesu.
Buat kali pertama, saya mula mempersoalkan rancangan saya.
2018 - SETAHUN SEBELUM PROJECT POSSIBLE
PUSAT ALTITUD
Saya tak mendaki gunung sehingga tahun 2012.
GUNUNG EVEREST
Waktu itu saya sedar
bahawa saya pendaki yang kuat.
GUNUNG EVEREST
Saya jatuh cinta dengan cabaran fizikal dan mental itu.
LHOTSE - 2017
Hari ini, kami uji kemampuan Nims selama tiga minit
di ketinggian 6,000 meter sambil mengayuh basikal untuk melihat
reaksi badannya apabila kurang oksigen
sambil membuat keputusan dengan cepat dan tepat.
Sebagai perbandingan, pelumba basikal ketahanan ultra
pun hanya mampu bertahan 90 saat
sebelum kami membatalkan ujian.
Teruskan, Nims. Seminit saja lagi.
Dari segi fizikal, saya rasa saya memiliki kebolehan semula jadi.
Saya boleh mendaki tanpa tidur atau rehat.
Walau betapa sukarnya cabaran.
Saya takkan putus asa.
Sepuluh saat lagi. Cuba mengharunginya.
Sepuluh saat lagi.
Lima, tiga, dua, satu. Berhenti, relaks. Berhenti.
Kami tak boleh pandang rendah kekuatannya.
Dia mampu melepasi tiga minit itu.
Fisiologinya bermakna dia mempunyai lebih banyak oksigen
untuk tenaga fizikal ototnya,
dan otak dia untuk membuat keputusan.
Itu bermakna dia boleh buat jauh lebih baik.
Tahap penepuan oksigen darah awak.
- Ya. - Yang biru. Menariknya…
Tak pernah tengok keputusan sebaik Nims.
Awak dah buat ujian?
- Saya? - Ya.
Ya.
Bagaimana?
- Bukan begitu. - Bukan? Baguslah begitu. Hebat.
OKTOBER 2018 ENAM BULAN SEBELUM PROJECT POSSIBLE
KAMAL PURJA - ABANG
Nims datang ke rumah saya.
Katanya, dia nak berhenti jadi askar.
Saya balas, "Jangan Nirmal. Tak boleh."
Ibu sedang sakit tenat,
dan Nirmal aset kewangan utama keluarga.
Tinggal enam tahun saja sebelum dia pencen.
Saya kata, "Pastikan awak dapat pencen,
kemudian, buatlah apa yang awak nak. Kami takkan halang"
Tapi dia tak dengar cakap saya.
Kemudian, dia berhenti.
Kami bergaduh.
Tak bercakap selama tiga bulan.
Keluarga saya tak begitu yakin.
Lazimnya di Nepal, anak bongsu jadi penjaga ibu bapa.
Namun, mendaki gunung tinggi ialah minat saya yang mendalam.
Saya nak buktikan kepada dunia kemampuan manusia.
Saya kata, "Buang masa.
Buang duit."
Saya kata, "Awak pentingkan diri.
Awak tak fikir perasaan keluarga awak."
Saya sangat sayang adik saya.
Saya tak nak dia mati.
Nims tiada pembiayaan.
Kami cuma ada beberapa bulan untuk kumpul dana.
4 PAGI - PENGGERA
Dalam budaya Nepal, kami memberi.
Jadi, meminta duit
antara perkara paling sukar pernah dibuat oleh Nims.
Apabila dia bertemu penaja berpotensi,
kata-katanya tak masuk akal.
Projek ini akan membuktikan kuasa kemungkinan.
Nims memerlukan dana yang besar.
Tiada siapa percaya dia boleh.
Terima kasih kerana sudi hadir.
Dia hanya dapat kekecewaan.
Saya kagum dengan semangat awak,
tapi kami tiada kemasukan wang.
Projek ini tiada pulangan.
Kami perlu putuskan cara untuk meneruskannya.
Nims dapat idea.
Dia mahu gadai semula rumah.
Semuanya dipertaruhkan.
Tapi saya yakin dengannya.
PROJECT POSSIBLE: 0 BULAN 24 HARI 17 MEI 2019
Saya baru menawan tiga puncak gunung.
Sasaran seterusnya,
gunung tertinggi di dunia.
GUNUNG EVEREST
Gunung Everest dikendalikan oleh para Sherpa.
Mereka berusaha keras menyokong orang Barat.
Mereka ambil risiko besar.
Tanpa sokongan mereka, takkan ada musim pendakian.
Jalan berpandu di Gunung Everest pada musim bunga
sangat berbeza daripada segalanya dalam dunia pendakian.
Beratus-ratus orang pendaki cuba mendaki ke puncak.
Kita hanya cangkuk klip pada tali yang telah dipasang oleh Sherpa.
Macam lebuh raya naik ke puncak.
Saya tahu ada ramai orang di Everest,
memang saya sedar. Tapi kelebihan saya ialah kepantasan.
Untuk misi kita, Everest, Lhotse dan Makalu.
- Terima kasih. - Minum.
- Ya Tuhan! - Ya Tuhan!
Istimewa untuk awak!
Saya bukan nak mendaki Everest sahaja.
Saya nak mendaki Everest, Lhotse, dan Makalu,
gunung pertama, keempat
dan kelima tertinggi di dunia dalam tempoh 48 jam.
Belum ada orang melakukannya.
KEM 4 - ALTITUD: 7,900 M
Kami memintas 95% pendaki lain semasa naik.
Kami tiba di puncak seawal jam 5:30 pagi.
PROJECT POSSIBLE - 14 PUNCAK / 7 BULAN
PROJECT POSSIBLE: 0 BULAN 29 HARI PUNCAK GUNUNG EVEREST - 22 MEI 2019
Di puncak gunung…
roh kita bersatu dengan gunung.
Kita rasa begitu bersemangat.
Musim bunga 2019, Everest dilanda ribut taufan.
SUARA GARRETT MADISON RAKAN & PENDAKI ALTITUD TINGGI
Ada tempoh cuaca baik, tapi pada 22 dan 23 Mei sahaja.
Ada 400 pendaki, tambah 400 Sherpa,
semua cuba nak ke puncak, dalam dua hari ini.
Tiada orang yang bergerak.
Apa yang awak semua cuba buat?
Barisannya sangat panjang.
Pendaki berebut mahu giliran untuk naik atau turun gunung.
Para pendaki ini.
Kami mula menuruni gunung.
Saya pandang belakang
dan ambil gambar.
Saya kongsi gambar itu dalam talian.
Gambar itu tular sedunia.
Dalam perjalanan ke puncak dunia…
KESESAKAN DI GUNUNG EVEREST
Lihatlah, 300 pendaki beratur untuk ke puncak.
Satu barisan di puncak dunia.
Gambar hebat ini diambil oleh Nims Purja.
Beratus pendaki…
Keadaan jadi tak terkawal.
Tapi saya sangat fokus. Kami mara.
LHOTSE - 8,516 M - 05.
Dalam zon maut, saya semakin bertenaga.
Ya. Jangan main-main!
PROJECT POSSIBLE: 0 BULAN 29 HARI PUNCAK LHOTSE - 22 MEI 2019
Everest, Lhotse dan Makalu dalam tempoh 48 jam.
PROJECT POSSIBLE: 1 BULAN 1 HARI PUNCAK MAKALU - 24 MEI 2019
Rekod dunia baharu.
Sangat hebat.
Pada awal projek, ramai orang tak percaya saya.
tapi kini saya di puncak Makalu,
dan tamatlah fasa pertama Project Possible.
PROJECT POSSIBLE: 1 BULAN 10 HARI KATHMANDU - 2 JUN 2019
Helo, ibu.
Berapa banyak awak dah daki?
Enam.
Saya telah mendaki Annapurna, Dhaulagiri, Kanchenjunga,
Gunung Everest, Lhotse dan Makalu.
Tinggal berapa lagi?
Lapan buah gunung lagi.
Ibu ialah nadi dan semangat kami.
SUARA KAMAL PURJA
Kami tak tahu berapa lama lagi ibu akan bersama kami.
Ibu tanya mana anak ibu, mereka tunjukkan video awak.
Awak di pergunungan, dan nafas awak sesak.
Ya.
Ibu jadi takut sangat.
Nirmal sangat rapat dengan ibu,
tapi ibu sangat risau sebab Nims nak mendaki gunung.
Kenapa ibu menangis?
Jangan menangis, ibu.
Saya buat sesuatu yang baik.
Dunia tahu banyak perkara sekarang.
Saya buat untuk Nepal dan semua orang Nepal.
Edmund Hilary dan Tenzing Norgay jadi lelaki pertama jejak kaki di sana.
Mereka sertai penjelajah terhebat dalam sejarah.
Mereka telah menawan Gunung Everest.
Kejayaan Tenzing Norgay mendaki Everest ialah pencapaian besar.
Apakah perasaan Tenzing berada di puncak dunia?
Dia sungguh gembira.
Ramai pendaki Barat mendaki dengan bantuan besar Sherpa.
Saya selalu dengar, "Sherpa saya yang membantu." Itu saja.
Mereka silap kerana Sherpa ada nama.
Mereka patut cakap Mingma David bantu saya.
Itulah Mingma cuba cari tali lama.
Salji terlalu tebal, bukan?
Atau, "Gesman Tamang bantu saya."
Saya dan Gesman, kami yang pasang tali pandu.
Sekarang kami nak balik ke kem induk.
Ya.
Jika tidak disebut, mereka dilupakan.
Cara Nims mewakili generasi baru
para pendaki Nepal ini, yang kurang dihargai dan kurang diiktiraf
sangat menyeronokkan.
Ini detik mereka.
Ya!
Jika setiap pendaki Nepal dan mereka daripada golongan miskin
melihat saya menjalankan projek ini,
mereka akan kata, "Saya boleh jadi macam dia".
PROJECT POSSIBLE: 1 BULAN 25 HARI PAKISTAN - 17 JUN 2019
Gunung setinggi 8,000 meter di Pakistan,
antara yang paling sukar diteroka dan paling rumit di dunia.
FASA KEDUA
Mula-mula perlu lalu Nanga Parbat, Gunung Pembunuh,
yang telah meragut nyawa ramai pendaki.
Kemudian kita menuju ke Karakoram.
Gasherbrum I, Gasherbrum II,
dan Puncak Broad.
Selepas itu, K2, yang terkenal dengan kerakusannya.
Baiklah semua, terus turun.
Bagaimana kita nak naik balik nanti?
Dia hampir mati sebab dah penat.
Alamak!
Kaki saya menggeletar, Mingma.
Bahaya betul.
Tangan dan jari saya membeku sebab pegang kamera.
Hari ini salji agak lebat.
Saya putuskan kami akan berkhemah di sini.
Jika cuaca cerah, kami akan teruskan.
Tembok Kinshofer, sangat teknikal.
Awak akan terus terjatuh.
Betul, sangat bahaya.
Saya selalu berkata, "Saya takkan mati hari ini."
"Mungkin esok, tapi bukan hari ini."
Gunung tak kisah kita kulit hitam,
kulit putih,
lemah atau gagah.
Satu saja peraturannya untuk semua orang.
PROJECT POSSIBLE: 2 BULAN 10 HARI PUNCAK NANGA PARBAT - 3 JULAI 2019
Kalau kita mengalah, kita mati.
Esoknya, saya menuruni gunung ke kem induk.
Tiba-tiba saya tergelincir.
Tergolek laju ke bawah.
Saya hilang kawalan sepenuhnya.
Kemudian, saya ternampak tali.
Saya mesti capai tali itu.
Jadi, saya guna seluruh tenaga saya dan saya capai!
Saya pegang kuat-kuat.
Saya terjatuh dalam jarak 100 meter.
Bukan hari ini, Nims.
Bukan hari ini.
Ia pengalaman yang buruk.
Keyakinan saya tergugat.
Sebagai ketua, pasukan kita perlu yakin dengan kita
untuk buat keputusan betul.
Ada kalanya, perlu sorok kelemahan.
Ada masanya saya bergelut, tapi tiada siapa tahu.
Kita dah sampai!
Hari ini sangat indah dan mempesonakan.
Dalam dunia pendakian gunung,
cara kita mendaki gunung itu penting.
Pendaki tegar percaya bahawa mendaki gunung 8,000 meter
perlu mengikut gaya Alpine sepenuhnya,
yang bermakna, tidak guna oksigen.
Isu yang sentiasa didebatkan.
Pasukan Nims mendaki dengan gaya hibrid,
mereka guna oksigen selepas mencapai ketinggian 8,000 meter.
Mereka yang memasang tali pandu ke puncak,
dan membawa peralatan pendakian sendiri,
jadi mereka mampu diri sepenuhnya.
Kata orang, mudah mendaki dengan oksigen.
Itu memang mengarut.
Pendaki lain sebenarnya mengharapkan kami
memasang tali pandu untuk mereka, mudahlah mereka ikut.
Lebih mudah.
PROJECT POSSIBLE: 2 BULAN 22 HARI PUNCAK GASHERBRUM I - 15 JULAI 2019
Hai!
- Di puncak! Tahniah! - Di puncak, Nimsdai! Tahniah!
Reinhold Messner mendaki kesemua 14 puncak 8,000 meter
tanpa bantuan oksigen.
Namun, ia mengambil masa 16 tahun.
Ada pendaki yang mengkritik Nirmal,
tapi saya tak faham sebabnya.
Dia nak buat ikut caranya,
sebab dia nak buat dalam tempoh singkat.
Saya suka orang yang buat kerja dan tak banyak cakap.
Kita mesti mahu mencuba.
Mencuba bermaksud berpeluang untuk gagal.
PROJECT POSSIBLE: 2 BULAN 25 HARI PUNCAK GASHERBRUM II - 18 JULAI 2019
Di Pakistan, kami mendaki Nanga Parbat,
G1, G2, dan yang tinggal untuk melengkapkan fasa kedua
ialah Puncak Broad dan K2 di sana.
Saya suka melihat muka pendaki lain
apabila mereka nampak K2.
Kita akan nampak monumen piramid batu.
Perkara yang mereka fikir ialah,
"Ini idea yang sangat teruk."
SUARA GARRETT MADISON
Sebelum ketibaan Nims, kami bergelut di K2.
Berlaku tiga runtuhan salji
dan pendaki jatuh tergelincir.
Kami dan pasukan lain, memutuskan untuk berpatah balik.
Ia cubaan ketiga saya mendaki K2.
Kami semua berfikir,
"Gunung perlu dihormati. Ada masa ia tak suka kita.
Kita perlu berpatah balik."
Suasananya sangat muram.
Namun, tiba-tiba sesuatu terjadi.
Tak guna!
- Helo! Apa khabar? - Helo. Apa khabar?
Saya sihat.
- Selamat berkenalan. - Ya, sama.
Helo.
Kami telah ke Kem 4 dan kembali.
Tak apa. Kami dah sampai. Ini Project Possible. Okey?
Apabila saya tiba di kem induk,
para pendaki dalam keadaan tegang.
Ya. Sebagai kawan… Okey?
Beginilah.
Jadi, saya adakan parti liar.
Minum, kawan!
Perkara ini yang membezakan diri dia dan pasukan dia daripada pasukan lain.
Dia tidak peduli dengan tindakan dan tanggapan orang lain.
Malam ini kita minum, esok kita merancang! Minum!
Kita akan mencapainya.
- Hidup hanya sekali? Kita nikmatinya. - Ya!
Awal pagi esoknya, kita akan menuju ke Kem 2, kemudian ke Kem 4.
Pelan kita ialah memasang tali pandu menjelang 12 tengah hari.
Pendaki yang cuba mendaki puncak tidak mahu mendaki lagi.
Saya dapat kesan ketakutan mereka.
Orang putus asa sebab tiga orang terperangkap dalam runtuhan salji.
Ya, saya tahu.
Keadaan ini belum berubah sejak lima hari lalu.
Kita akan memeriksanya.
Nims, awak hebat dan ini propaganda yang bagus,
tapi gunung tak boleh diubah.
Mestilah. Saya tak cakap saya nak ubah gunung.
Sebagai pemimpin, kita mesti menunjukkan
keyakinan yang tinggi.
Saya dah daki gunung demi gunung, dan ada masa kita rasa kita gagal.
Tapi apabila kita rasa kita gagal, sebenarnya kita baru 45% gagal.
Ramai pendaki yang berpatah balik.
Ramai orang yang dah gagal.
Kita mesti bersatu dan pergi sama-sama.
Ada seorang rakan pendaki saya yang amat berpengalaman,
berkata, "Klára, 50% kita akan berjaya,
dan 50% lagi kita boleh mati."
Mendengar itu, sebagai wanita yang juga ibu kepada dua orang anak,
saya fikir, "Apa tujuan saya di sini?"
Tapi Nims kata, "Jangan dengar cakap orang.
"Rebut peluang, dan ada masanya kita perlu ambil risiko
untuk membuktikan sesuatu pada diri."
Ketika itulah saya sedar, "Aduhai.
Saya akan menyalahkan diri seumur hidup jika saya tak cuba sekali lagi."
Di atas Kem 4 di K2,
ada kawasan Bottleneck yang dianggap laluan kritikal.
Ada satu cenuram anjur ais gergasi di atasnya yang dinamakan serac.
Tembok ais tergantung ini kadangkala runtuh dan meluncur
turun ke kem induk.
Seluruh pasukan akan diseret sama.
Kami fikir tiada sesiapa akan berjaya mendaki K2 musim ini,
tapi Nims amat mengharapkan kejayaan projek ini,
dia bersedia mendaki dan bergadai nyawa
dan mencuba sedaya upaya.
Ramai orang cuba memasang tali pandu
sekitar Bottleneck pada waktu siang,
tapi runtuhan salji sering berlaku di situ.
Saya pula mahu berada di situ
di tempat semua orang sudah putus asa tepat pada pukul 1 pagi.
Ketika itu salji keras macam konkrit.
Ini kali pertama saya ragu-ragu dengan kemampuan saya
sebab semua orang dah putus asa.
Tapi kekuatan utama saya ialah saya tidak gentar.
Saya akan mendaki tempat itu
dan buat penilaian sendiri.
Hari ini Kem 2.
Esok, Kem 4 dan lusa, di puncak.
Kebanyakan kita terlupa sejak dari awal kehidupan…
kita menghampiri kematian.
Hidup ini tak masuk akal…
tapi kita yang mengisinya dengan idea.
Dengan semangat.
Kita boleh isi kehidupan dengan keceriaan.
Apabila berada di pergunungan, kita dapat kenal diri sendiri.
Sebarang kesilapan yang dibuat, ia boleh membawa maut.
Apabila saat itu tiba…
kita cuma mahu terus hidup.
Kita mahu kekal hidup.
Saya mendaki supaya saya dapat menikmati setiap saat hidup saya.
Dalam situasi yang tegang…
mendaki dan meditasi tiada bezanya.
Apabila kesakitan itu memaksa kita turun…
kita akan terus mendaki.
Kita benar-benar berada di penghujung kemungkinan.
Penghujung hidup dan mati.
Hari ini, lima orang pendaki Nepal
berjaya sampai ke puncak.
Kami lakukannya bukan untuk kami saja, tapi untuk semua orang.
Dia dihormati kerana berjaya melalui Bottleneck.
Selain itu,
ramai orang tiba di puncak dengan mengikut jejak langkahnya.
Lazat airnya.
KEESOKANNYA
Ya!
Keadaan di gunung telah berubah.
Kita berjaya.
Dua puluh empat pendaki tiba di puncak dalam dua hari.
Nims dan pasukannya buat pendakian ini berjaya.
Bagus!
- Tahniah. - Terima kasih.
Tahniah.
Selamat datang ke kem induk.
Tahniah. Selamat datang ke kem induk.
Seumur hidup, dah banyak gunung saya daki,
tapi inilah saat paling indah.
Begitu ramai orang kata kami tidak akan berjaya,
tapi itu jadi semangat kami.
Selesai sepuluh, termasuk K2, tinggal lima lagi.
Bukan, empat lagi.
Betulkan, okey? Empat lagi.
Tiga puluh enam jam kemudian…
PUNCAK BROAD - 8,051 M - 11.
…kami berada di Puncak Broad.
Kami di sini, saya, Mingma David
dan Halung Dorchi Sherpa.
Ini menandakan penamat fasa kedua.
Kami telah menawan puncak lima gunung tertinggi di Pakistan
dalam masa 23 hari sahaja.
Saya rasa macam boleh buat apa-apa saja.
- Ya! Ayuh! - Okey!
Saya Usain Bolt 8,000 meter.
Kejayaan!
Tiada orang boleh mengalahkan saya.
PROJECT POSSIBLE: 4 BULAN 4 HARI KATHMANDU - 27 OGOS 2019
Semasa berehat antara Fasa 2 dengan 3,
kesihatan ibu merosot.
HOSPITAL GRANDE INTERNATIONAL LTD.
Ibu mengalami serangan jantung.
Doktor kata ibu dah tiada harapan.
Eloklah kalau ahli keluarga dapat berkumpul.
Pilihan kita sama ada buat pembedahan atau stabilkan keadaan ibu.
Ramai orang meninggal semasa pembedahan.
Setahu saya, ibu tiada peluang untuk sembuh.
Akhirnya, doktor kata ibu tak boleh dibedah
kerana keadaan ibu sangat lemah.
Nims sangat rapat dengan ibunya.
Jika apa-apa terjadi, projek ini tamat.
Memang sukar.
Saya rasa saya melakukan usaha yang positif dan memberi inspirasi.
Tapi sebagai seorang anak, saya rasa saya gagal.
Saya berkata, "Jangan putus harapan.
Ibu bangga dengan awak."
SEMINGGU KEMUDIAN
Sangat ajaib.
Ibu bertahan.
Semoga Tuhan melindungimu, nak.
Ibu, jangan risau tentang saya.
Terus berjaya lagi, anakku.
Semoga dunia mengenalimu.
Saya akan sampai di puncak gunung, ibu.
Saya rasa begitu tersentuh.
Saya ada satu lagi peluang.
Ibu kata, "Nims, selesaikannya untuk ibu."
FASA KETIGA
Pelan untuk Fasa Ketiga ialah daki puncak Manaslu di Nepal dulu.
Kemudian, masuk ke Tibet untuk mendaki Cho Oyu dan Shishapangma.
Tapi yang dirancang tak menjadi di pergunungan
dan ia sudah dapat diagak.
PROJECT POSSIBLE: 4 BULAN 21 HARI KEM INDUK MANASLU - 13 SEPTEMBER 2019
Kami terima dua berita buruk.
Pertama, permohonan permit ke Shishapangma ditolak.
Kerajaan China katanya menutup pergunungan pada tahun ini.
Kedua,
saya dah ke kem induk Manaslu,
tapi Cho Oyu akan ditutup pada minggu depan.
Saya mesti bergerak pantas.
Tiada masa untuk berhenti.
Kami nak naik pesawat,
supaya boleh masuk Tibet petang esok.
Kebanyakan orang merancang untuk satu ekspedisi,
tapi kami merancang 14 ekspedisi.
Hal logistik amat membebankan.
Kenderaan boleh sampai setakat ini saja.
Masa semakin suntuk,
dan saya tahu Nims sangat tertekan waktu itu.
CHO OYU - 8,201 M - 12.
Kami di kem induk Cho Oyu sekarang.
Kami risau dengan keadaan dia.
PROJECT POSSIBLE: 5 BULAN 0 HARI PUNCAK CHO OYU - 23 SEPTEMBER 2019
Ya, sangat bahagia dapat tiba di puncak Cho Oyu.
Dalam beberapa hari lagi, saya akan menawan puncak Manaslu.
MANASLU - 8,163 M - 13.
Bagi Nims, di sebalik semua ini,
ibunya sentiasa dalam ingatan.
Dia selalu risaukannya.
PROJECT POSSIBLE: 5 BULAN 4 HARI PUNCAK MANASLU
Saya betul-betul gembira dapat berdiri di puncak Manaslu.
Namun, dalam hati saya…
saya rasa mungkin ini gunung terakhir saya.
PROJECT POSSIBLE - 14 PUNCAK / 7 BULAN
Satu-satunya perkara yang boleh menghalang usaha Nims
ialah akses ke gunung terakhir, Shishapangma.
KETIBAAN
Bagi mana-mana orang biasa,
apabila kerajaan China menolak permohonan dengan keras,
itulah masanya untuk mengalah.
Mereka tidak membenarkan pendaki naik ke Shishapangma.
Tapi jika pegawai kerajaan Nepal yang mohon, mungkin boleh naik.
Nims tak henti-henti bertemu ahli politik.
Apa kami boleh buat untuk kemanusiaan? Untuk membuktikan kuasa kemungkinan.
Mantan perdana menteri.
Tuan, sebagai orang Nepal, saya anggap projek ini projek negara.
Ia boleh ambil masa lima, enam bulan.
Ini untuk semua orang yang hadir.
Semua orang yang berada di Nepal.
Saya lemah jika dibandingkan dengan kuasa China.
Tapi saya tidak akan mengalah.
Saya guna dua cara.
Pertama, proses politik.
Kedua…
minta bantuan pengikut saya.
HARI INI, SAYA BENAR-BENAR MAHU MEMINTA BANTUAN.
SAYA MEMOHON: BERBANDING MESEJ SAYA
SAYA BERSYUKUR JIKA ANDA MESEJ
KERAJAAN CHINA. ALAMATNYA
Ramai orang menulis kepada kerajaan China.
E-MEL DIHANTAR. - SELESAI.
Dari serata dunia.
AWAK INSPIRASI SEBENAR.
MESEJ DIHANTAR… KAMI TITIP SALAM DAN KASIH
TAHNIAH PUNCAK 13. SAYA E-MEL SEMUA ALAMAT ITU. SAYA BANGGA
KAMI AKAN TULIS UNTUK AWAK, NIMS
27 SEPTEMBER 2019 OLEH STEFAN NESTLER
SURAT TERBUKA BERKENAAN NIMS DAN SHISHAPANGMA
SAYA SOKONG PERMOHONAN INI.
HEBAT!
E-MEL KEPADA KEMENTERIAN SUKAN. SEMOGA BERJAYA
SUKAAN
AWAKLAH PERWIRA BERJIWA SINGA.
Saya mula mendapat sokongan komuniti pendaki gunung.
YA! @NIMSDAI DAN PASUKAN. AYUH KIRIM TENAGA POSITIF!
- Hei, Nims. Ini Conrad. - Jimmy.
Sorak untuk awak. Shishapangma milik awak.
Awak boleh buat.
Ini bukan projek untuk dirinya sahaja
tapi untuk negara Nepal, para Sherpa dan pendaki gunung.
SYABAS!
Kerajaan China nampak seluruh dunia menyokong Nims.
Akhirnya, berita diterima
kerajaan China membuka gunung untuk saya dan pasukan saya.
Gunung terakhir.
Ayuh kita lakukannya.
SHISHAPANGMA, KAMI DATANG!
SHISHAPANGMA - 8,027 M - 14.
Ini gunung terakhir saya.
Mendaki perlahan-lahan.
Mari memudahkan perjalanan.
Itulah rancangannya.
Kenapa dengan cuaca ini?
Gesman. Gesman, saudara.
Kita mesti ikat tali.
Memang dahsyat.
Kami sangat risau.
Tiada siapa pernah mendaki Shishapangma sejak tahun 2014.
Runtuhan salji.
Siapa pasukan saya? Bolehkah kami daki?
Ini soalan yang kita tanya dalam situasi begini.
Tapi projek ini dah jadi impian kami,
dan kami fokus untuk merealisasikannya.
Dalam hidup, kita mesti terus lakukan perkara yang kita percaya.
Tanya diri,
inikah yang betul-betul saya mahu?
Adakah saya mahu bermegah?
Atau sesuatu yang jauh lebih besar?
Kadangkala, idea yang kita fikir
mungkin mustahil kepada orang lain,
tapi tak bermakna ia mustahil kepada kita.
Jika kita dapat menginspirasikan seorang dua,
maka kita boleh menginspirasi dunia.
PUNCAK SHISHAPANGMA - 29 OKTOBER 2019
Ya! Shishapangma! Ya!
Semasa saya berada di puncak, saya buat panggilan.
Ibu.
Saya tanya, "Ibu, masih ingat projek yang saya cerita dulu?
Projek dah selesai."
Kami berjaya.
NIMS TAMATKAN PROJECT POSSIBLE DALAM MASA ENAM BULAN ENAM HARI.
BELIAU MEMECAHKAN ENAM REKOD DUNIA PENDAKIAN GUNUNG.
24 JAM KEMUDIAN
Ibu sangat tenat.
Tapi ibu keras kepala.
Ibu bertahan dan berjuang sehingga anak bongsunya berjaya.
Ibu menjadi sebahagian detik kejayaan itu,
dan kami meraikannya bersama-sama,
tak terbanding rasanya.
Kata ibu, "Kamal, Nims memiliki semangat suci."
Ibu…
Hai, Mingma.
- Tahniah. - Terima kasih.
Saya tahu dia takkan mengalah.
Habis beruban rambut saya disebabkan tekanan yang saya hadapi.
Ia perjalanan yang berliku.
Kami jadikan perkara mustahil tak mustahil dengan kerja berpasukan.
Kepimpinan yang baik juga diperlukan untuk mencapai kejayaan,
dan ia jelas ditunjukkan oleh Nims.
Mencapai tahap antarabangsa itu
menjadi dorongan besar kepada pendaki Nepal pada masa depan.
Hei, semua. Kami dah mendaki 14 gunung tertinggi di dunia, betul?
Biar saya betul-betul jujur,
jika pendakinya orang Eropah atau orang Barat,
beritanya pasti sepuluh kali lebih meluas.
Ayuh kita berikan keadilan kepada mereka yang layak.
Anda memiliki kuasa itu.
Bersatu dan lakukan perubahan.
Terima kasih.
Pasukan Project Possible!
Saya amat menghormati dia.
Dia lakukan semua ini dengan strategi dia.
Dia juga yang pertama melakukannya.
Ini satu pernyataan unik dalam sejarah pendakian gunung.
Terima kasih.
Apa seterusnya, kawan?
Saya belum mulakannya lagi.
Selepas ini, kami akan buat sesuatu yang lebih besar.
Ya.
Jalan.
Jumpa lagi, okey?
Tunggu dan lihat saja.
Saya maksudkannya.
Jumpa lagi.
DALAM KENANGAN PURNA KUMARI PURJA - 1944 - 2020
Terjemahan sari kata oleh Aniza Borhan